denazifisering
Store norske leksikon,Historie,Verdens historie og samtidshistorie,Europa,Tysklands historie,Tysklands samtidshistorie
Denazifisering er det rettslige oppgjøret med de tyske nazistene som de allierte okkupasjonsmaktene i Tyskland foretok etter andre verdenskrig, i henhold til Potsdam-avtalene av 1945.
Felles regler for fremgangsmåten i de fire okkupasjonssonene ble vedtatt av Det allierte kontrollråd i Tyskland 14. oktober 1946, og etter hvert ble også tyskerne selv tatt med på oppgjøret, idet det ble opprettet denazifiseringsdomstoler bestående av ikke-nazistiske dommere. De arbeidet under de alliertes ledelse. Alt fra begynnelsen av ble imidlertid denazifiseringen begrenset av de allierte. Dette trådte stadig tydeligere frem ettersom tiden gikk; i praksis var også så vel grunnlaget for tiltalebeslutningene som straffeutmålingen meget forskjellig i de fire soner.Oppgjøret omfattet flere hundre tusen personer, men enda flere slapp tiltale. Denazifiseringen ble avsluttet i løpet av 1949. Les mer i Store norske leksikon Det allierte kontrollråd Nürnbergprosessen Tysklands historie